Jakten på kjærligheten, en gjeng nazister og ikke minst rådyr (men det er ikke før i september) | bokmerker.org
Facebook
Twitter
Google
RSS
Hjem
Alle kategorier
Anbefaling
Bokreiser
Anmeldelse
Fra redaksjonen
Intervju
Kommentar
Konkurranse
Liste
Lenker
Litteraturvitenskap
Nettsider
Om forfattere
Utenpå boken
Tidligere skribenter
Om oss
Mari Baardseth
Geir Ertzgaard
Henrik Seglem Grydeland
Linn Strømsborg
Silje Osnes Ulstein
Tidligere skribenter
Ingvill Kjærstein
Ta kontakt
Velg en side
Jakten på kjærligheten, en gjeng nazister og ikke minst rådyr (men det er ikke før i september)
av Linn Strømsborg | 18,feb 2010 | Anmeldelse, Tidligere skribenter | 8 kommentarer
Jakten
Baroch Tendler
Cappelen Damm, 2009
130 sider
Johan går i 10. klasse på en skole på Grønland i Oslo, han er tater, han hater cornflakes, men er glad i kebab, bestekameraten hans heter Qasim og mora hans jobber i barnevernet. Det er høst i Oslo, det regner, og plutselig er hele livet hans snudd på hodet. Jakten er en heseblesende spenningsbok med høy pageturner-faktor, og jeg tenker, som jeg ofte gjør når jeg leser ungdomsbøker, at den fortjener et større publikum enn de som går på skolebiblioteket for å låne lesestoffet sitt.
Miljøet i Jakten er rått og brutalt, det begynner med et drap, mora til Mounir, en skolekamerat av Johan, blir funnet brutalt myrdet i bilen foreldrene hans eier, faren hans er forsvunnet og blir mistenkt for drapet, overskrifter om æresdrap og muslimer florerer i avisene, og samtidig oppdager guttene nazistiske slagord tagget på veggene i nabolaget, og konflikten kommer bare tettere og tettere på dem i løpet av de få hete høstdagene boka tar for seg.
Det er mye som skiller denne boka fra andre ungdomsbøker du finner i hyllene nå for tida, og det som kanskje slår deg først når du leser er språket. Johan er fortelleren, han er 15 år og han snakker og forteller som en gutt som bor på Grønland, preget av slang, kebab-norsk og utenlandske låneord. Mens jeg leste, var jeg både skeptisk og overbevist om hverandre. Til tider fikk språket meg til å tenke at boka er skrevet av en som bare tror han kan ungdommens koder, mens andre ganger funka det, eller om jeg skal si det som Johan: For det meste var det ganske chill.
Baroch Tendler er et pseudonym for en forfatter bosatt på Grønland, og i forlagets omtale står det følgende:
Han har vært skolelærer, pølsemaker og sosialarbeider. I skrivende stund jobber han som deltids skogsarbeider. Hans motto er at man skal skrive for å bli hørt, ikke for å bli sett.
Det som kanskje står igjen for meg som det fineste med boka, er respekten Tendler viser for karakterene han skriver om. Jeg tenker at han, eller hun, har hatt mye kontakt med ungdommer som kanskje likner på de som er blitt hovedpersonene i boka hans. Ungdommer bosatt på Grønland, 10. klassinger med bakgrunn fra hele verden side om side i samme klasserom, lærere, foreldre og i denne sammenhengen politifolk som ikke tar dem alvorlig, ikke hører på det de har å si, ikke gir dem rom for å vise hva de ser, hører og kan.
Men Tendler lager et bilde av Johan, Qasim og Mounir som jeg tror kommer til å bli sittende igjen hos meg som leser. At dette ikke bare er en spenningshistorie, men også en historie om kjærlighet, å bli voksen og ikke minst å finne ut at det kanskje er en gutt, og ikke en jente, som får hjertet ditt «til å kjøre rulleskøyter rundt om i hele kroppen din», gjorde meg ikke akkurat mindre imponert. Bare se på denne søte samtalen etter at Johan og Mounir har turt å kysse foran Qasim:
Mounir og jeg ble røde som tomater, men Qasim smilte bare.
«Hvis dere skal være kjærester, er det helt kult for meg. Jeg orker ikke at Johan ljuger for meg, så nå er katta ute av kofferten.»
«Det heter sekken.»
«Samma faen. Nå går jeg og skyter noen ender, så kan dere fiske eller kline eller gjøre hva pokker dere vil.»
Historien er godt fortalt, drivende og spennende fra første side, kanskje litt slitsom til tider der replikk-vekslingen mellom Qasim og Johan virker tilgjort og overdrevent fylt med slang, men alt i alt funker boka kjempegodt. Selv om den er spekkfull av action og til tider ganske grove voldsbeskrivelser, så er boka gjennomgående morsom og fylt med en positiv tone som ga meg en god følelse i magen mens jeg leste.
Coveret på boka viser en nærmest filmplakat-aktig forside, tre ungdommer, et hakekors og en ganske creepy mann med pistol og dress pryder fronten, og det ser ut som en skikkelig guttebok, men jeg vet ikke om jeg som skolebibliotekar ville turt å anbefale denne leseropplevelsen til den tøffe gutten på 15 som ber meg tips, kanskje mest på grunn av at jeg ville vært redd for hvordan han ville reagert når spenningsboka ikke bare handler om skyting, nazister og mord (selv om det er mye av det, for all del) men også det å sove inntil en gutt, stryke ham på kinnet og kysse ham, helt på ordentlig, og skjønne at man kanskje er gandu (Qasims ord for homo).
Men kanskje er jeg blitt en av de voksne som tror at kidsa ikke forstår seg på alvor. Kanskje fortjener denne boka alle de tøffe guttas oppmerksomhet, og ikke bare jentenes. Hvis jeg hadde hatt litt av erfaringen og gutsa jeg tror Tendler har, så ville jeg kanskje trukket fram akkurat denne boka når den tøffe 15-åringen kom for å få en anbefaling.
Når jeg tenker meg om, så tror jeg det ville funka.
8 Kommentarer
Baroch Tendler på 19. februar 2010 hos 11:19
Hei,
Takk for en hyggelig anmeldelse :-)
Jeg tror egentlig at jeg underdriver slangen til ungdommene i boka. En del av dem jeg kjenner snakker mye drøyere enn Johan og Qasim.
Jeg skrev denne boken nettopp for at de tøffe guttene, som egentlig ikke er sååå tøffe, skulle lese bøker. Derfor er det mye action på lite plass.
Jeg har testet den ut på en god del gutter på 15 – 16, og de reagerer faktisk ikke på kjærlighetshistorien. En afghansk gutt sa til meg: «Du skriver så pent om natur og kjærlighet.»
Men nok en gang, takk for hyggelig anmeldelse og hvis du kjenner noen tøffe gutter som trenger noe å lese, bare gi dem Jakten.
MVH
Baroch Tendler
Linn Strømsborg på 19. februar 2010 hos 12:52
Hei Baroch, og takk for tilbakemelding!
Når det gjelder slangen og språket, så er jeg oppvokst på Furuset i Oslo og er ganske vant med slang, men jeg er jo en annen generasjon, og kanskje har det bare blitt drøyere med åra, og det er kanskje 'verre' på Grønland enn på Furuset og Haugenstua. Men fin bok, altså. Virkelig!
Håper du skriver mer.
Baroch Tendler på 19. februar 2010 hos 13:19
Jeg kan vel røpe såpass at Johan og Qasim og Mounir ikke har sagt sitt siste ord, og at de bokstavelig talt har mer krutt på lager…
Batist på 21. september 2010 hos 20:23
Heisann. Jeg har litt problemer med å formuere det enkelt hva som er temaet i denne romanen.
Batist på 21. september 2010 hos 20:47
formulere*
Rabbea på 26. oktober 2010 hos 08:58
hva sjer dritbra bok azz
Thea på 28. mars 2011 hos 21:28
Hei! Jeg lånte boka på biblioteket i dag, nå er den lest ut.
Jeg har aldri lest ut en hel bok på et par timer uten pause, men jeg kunne ikke legge fra meg Jakten.
Elsker boka!
Eilert Karlsen på 23. januar 2013 hos 17:53
hei, baroch? kunne jeg fått litt fakta om deg? skal ha en framføring på skolen, og har ikke funnet fakta om forfatteren. skal ha om jakten.
Legg til kommentar Avbryt svar
Din e-postadresse vil ikke bli publisert. Obligatoriske felt er merket med *
Kommentar
Navn *
E-post *
Nettsted
Søk etter:
Folk kommenterer
Kristin til Takk for (alt) det gamle …
Henning Hagerup til Leseren – eller når jeg blir fortellingen
Marianne til Leseren – eller når jeg blir fortellingen
Opplesning på Splittet Kjerne 87 – Jeg går til grana til Mikkel Øyen om Splittet Kjerne
Geir Ertzgaard til Sommerlesning!
september 2022
M
T
O
T
F
L
S
1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
« jan
Stikkord
Adaptasjon Aschehoug barnelitteratur Bibliotek Blogg Boka bak filmen Bokhandel Cappelen Damm debutant dikt E-bok Erlend Loe fantasy Feminisme Festival Film Flamme forlag Forlaget Oktober Harry Potter Hugo-prisen Humor J. K. Rowling Johan Harstad Jo Nesbø Karl Ove Knausgård kindle kjønn Krim Kunst Laserkanon Litteraturhuset Musikk nobelprisen noveller Oktober forlag Poesi reise Samlaget science fiction Siden sist Sommer Sverige Tegneserie Tiden Norsk Forlag Ungdom
Kategorier
Kategorier Velg kategori Anbefaling Anmeldelse Bokreiser Bruno Jovanovic Fra redaksjonen Fredrik Hagen Geir Ertzgaard Henrik Seglem Grydeland Ingvill Kjærstein Intervju Jeg har lest Kommentar Konkurranse Linda Therese Utstøl Linn Strømsborg Liste Litteraturvitenskap Mari Baardseth Nettsider Om forfattere Personlig Podkast Redaksjonen Silje Bøyum Silje Osnes Ulstein Tidligere redaksjoner Tidligere skribenter Utenpå boken
Arkiv
Arkiv Velg måned januar 2022  (1) mars 2021  (3) februar 2021  (1) desember 2020  (1) juli 2020  (2) mars 2020  (1) februar 2020  (1) januar 2020  (2) desember 2019  (1) november 2019  (2) oktober 2019  (1) september 2019  (6) juli 2019  (2) juni 2019  (3) mars 2019  (3) februar 2019  (2) januar 2019  (3) november 2018  (4) oktober 2018  (3) september 2018  (4) august 2018  (4) juli 2018  (1) juni 2018  (2) mai 2018  (2) april 2018  (5) mars 2018  (7) februar 2018  (11) januar 2018  (3) desember 2017  (1) november 2017  (1) oktober 2017  (1) september 2017  (1) august 2017  (2) juli 2017  (3) juni 2017  (1) mai 2017  (2) april 2017  (1) mars 2017  (5) februar 2017  (4) januar 2017  (3) desember 2016  (7) november 2016  (5) oktober 2016  (3) september 2016  (4) august 2016  (5) juli 2016  (5) juni 2016  (4) mai 2016  (3) april 2016  (1) mars 2016  (7) februar 2016  (4) januar 2016  (4) desember 2015  (3) november 2015  (8) oktober 2015  (7) september 2015  (3) august 2015  (3) juli 2015  (3) juni 2015  (10) mai 2015  (7) april 2015  (14) mars 2015  (18) februar 2015  (12) januar 2015  (12) desember 2014  (11) november 2014  (19) oktober 2014  (18) september 2014  (16) august 2014  (8) juli 2014  (18) juni 2014  (7) mai 2014  (12) april 2014  (8) mars 2014  (14) februar 2014  (22) januar 2014  (18) desember 2013  (14) november 2013  (22) oktober 2013  (27) september 2013  (23) august 2013  (18) juli 2013  (5) mai 2013  (2) april 2013  (1) februar 2013  (5) januar 2013  (6) november 2012  (3) oktober 2012  (4) september 2012  (8) august 2012  (1) juli 2012  (3) juni 2012  (5) mai 2012  (3) april 2012  (2) mars 2012  (13) februar 2012  (17) januar 2012  (6) desember 2011  (8) november 2011  (13) oktober 2011  (21) september 2011  (17) august 2011  (16) juli 2011  (16) juni 2011  (19) mai 2011  (23) april 2011  (13) mars 2011  (26) februar 2011  (19) januar 2011  (23) desember 2010  (17) november 2010  (24) oktober 2010  (27) september 2010  (31) august 2010  (32) juli 2010  (28) juni 2010  (30) mai 2010  (27) april 2010  (28) mars 2010  (36) februar 2010  (29) januar 2010  (31) desember 2009  (26) november 2009  (36) oktober 2009  (30) september 2009  (25) august 2009  (29) juli 2009  (27) juni 2009  (23) mai 2009  (21) april 2009  (21) mars 2009  (24) februar 2009  (6)
Facebook
Twitter
Google
RSS
Designet av Elegant Themes | Drevet med WordPress